
	Αρ. Πρωτ. 96
	Αθήνα 18/9/2026
Προς 
Τους Συλλόγους Εκπαιδευτικών Π.Ε. 
 




Θέμα: Νέα κλήση συναδέλφων σε απολογία στα Πειθαρχικά Συμβούλια. Κινητοποίηση την Τετάρτη, 30 Σεπτεμβρίου στη Λάρισα.
            Μετά την παραπομπή σε πειθαρχική διαδικασία συναδέλφων, το προηγούμενο χρονικό διάστημα, σειρά έχουν οι συνάδελφοι/συναδέλφισσες εκπαιδευτικοί μέλη του Σ.Ε.Π.Ε. Λάρισας, που καλούνται σε ακρόαση και απολογία ενώπιον του Πειθαρχικού Συμβουλίου της Π.Δ.Ε. Θεσσαλίας την Τετάρτη, 30 Σεπτεμβρίου στη Λάρισα για τη συμμετοχή τους στην απεργία – αποχή από την ατομική αξιολόγηση του ν.4823/2021 που έχει κηρύξει ο κλάδος με αποφάσεις του (Ολομέλεια Προέδρων 1ης Απριλίου 2024, Γ.Σ. Δ.Ο.Ε. των τελευταίων ετών).
Το Δ.Σ. της Δ.Ο.Ε. καταδικάζει, την αδιέξοδη και αυταρχική πολιτική του Υ.ΠΑΙ.ΘΑ. που επιχειρεί να επιβάλλει την αντιεπιστημονική και αντιεκπαιδευτική «αξιολόγηση» των νόμων 4692/20 και 4823/21 με τον εκφοβισμό της εκπαιδευτικής κοινότητας μέσω των πειθαρχικών διώξεων. 
           Ο κλάδος εξακολουθεί να στέκεται μαζικά και δυναμικά στο πλευρό των διωκόμενων εκπαιδευτικών όπως έγινε και στις μεγάλες κινητοποιήσεις  που πραγματοποιήθηκαν το προηγούμενο χρονικό διάστημα, έχοντας ως θετικό δεδομένο τις απαλλακτικές αποφάσεις που υπήρξαν από αντίστοιχα Πειθαρχικά Συμβούλια μέσα στο καλοκαίρι. 
            Απαιτούμε και διεκδικούμε την πλήρη απαλλαγή των διωκόμενων. 
            Το Δ.Σ. της Δ.Ο.Ε. με τις αποφάσεις του στηρίζει πλήρως τους/τις διωκόμενους/ες συναδέλφους και βρίσκεται στο πλευρό τους. 
Αποφασίζει την κήρυξη τρίωρης στάσης εργασίας (10:00-14:00) για το πρωινό πρόγραμμα, προκειμένου να διευκολυνθεί η μαζική συμμετοχή των συναδέλφων στη συγκέντρωση που θα πραγματοποιηθεί στην έδρα της Π.Δ.Ε. Θεσσαλίας στη Λάρισα, στις 30/9/2026 και ώρα 10:00 π.μ. κατά τη διαδικασία της ακρόασης από το Πρωτοβάθμιο Πειθαρχικό.
Καλούμε   τους/τις συναδέλφους σε μαζική και δυναμική συμμετοχή στις κινητοποιήσεις που πραγματοποιούνται:
Απαιτούμε την πλήρη απαλλαγή των διωκόμενων

